બીજી બાજુ, જ્યારે આ અલૌકિક શક્તિ જાગૃત અવસ્થામાં હોય છે ત્યારે આધ્યાત્મિક ઉત્ક્રાંતિના માર્ગ ઉપર વિકાસ ઝડપી થાય છે. આ અવસ્થાવાળી કોઈપણ વ્યક્તિ તેના શરીરના દરેક ભાગ અને મસ્તિષ્કની બધી શક્યતાઓને અનુભવી શકે છે, આંતરિક શાંતિને મેળવી શકે છે, તેનો સુમેળ અને એકીકરણ કરી શકે છે, અને વિવિધતામાં રહેલી એકતાના ઉદાત્ત સત્યના મૂળ સિદ્ધાંતને અનુભવી શકે છે – સત્ય એ છે કે બધા જીવો પરમાત્મા સાથે એક છે અને તે બધા પ્રેમ નામની અલૌકિક શક્તિથી બંધાયેલા છે. કુંડલિની મહા યોગનો હેતુ સુષુપ્ત અવસ્થામાં રહેલી આધ્યાત્મિક શક્તિને જાગૃત કરવાનો અથવા જો તે જાગૃત હોય તો તેની પ્રવૃત્તિઓને વધુ ઝડપી બનાવવાનો છે. આમ, કુંડલિની મહા યોગ એ આધ્યાત્મિક વિકાસ માટેની સીધી પદ્ધતિ છે.